গোপালগঞ্জ, ২৬ জুন (শীর্ষ নিউজ ডটকম): গোপালগঞ্জের কোটালীপাড়া উপজেলায় বিএনপির কর্মীসভা অনুষ্ঠিত হয়েছে। আজ রোববার সন্ধ্যায় কান্দি ইউনিয়ন বিএনপির উদ্যোগে এ কর্মীসভা অনুষ্ঠিত হয়।  উপজেলার ধারাবাশাইল বাজারে আনুষ্ঠিত এ কর্মীসভায় প্রধান অতিথি ছিলেন যুবদলের কেন্দ্রীয় কমিটির সহ-সাংগঠনিক সম্পাদক এসএম  জিলালী। বিশেষ অতিথি ছিলেন বিএনপি উপজেলা শাখার সভাপতি এসএম মহিউদ্দিন।  কান্দি ইউনিয়ন বিএনপির সভাপতি মার্টিন বারিকদারের সভাপতিত্বে সভায় অন্যান্যের মধ্যে বক্তব্য রাখেন জেলা যুবদলের সভাপতি এডভোকেট তৌফিক, বিএনপি উপজেলা শাখার সাধারণ সম্পাদক আবুল বশার হাওলাদার, পৌর বিএনপির সাধারণ সম্পাদক অলিউর রহমান হাওলাদার, সাবেক ছাত্রদল নেতা মানিক হাওলাদার, উপজেলা ছাত্রদলের যুগ্ম আহ্বায়ক মান্নান শেখ প্রমুখ।  (শীর্ষ নিউজ ডটকম/প্রতিনিধি/শাসি/আরআর/২১.২২ ঘ.)